CELEX: 62013CA0330
Language: sk
Date: 2014-06-12 00:00:00
Title: Vec C-330/13: Rozsudok Súdneho dvora (šiesta komora) z  12. júna 2014 (návrh na začatie prejudiciálneho konania, ktorý podal Аdministrativen săd Burgas – Bulharsko) – Lukoyl Neftohim Burgas AD/Načalnik na Mitničeski punkt Pristanište Burgas Centar pri Mitnica Burgas (Návrh na začatie prejudiciálneho konania — Spoločný colný sadzobník — Kombinovaná nomenklatúra — Zaradenie tovarov — Tovar opísaný ako „ťažký olej, mazací olej alebo iný olej určený na špecifické spracovanie“  — Položky 2707 a  2710  — Aromatické zložky a nearomatické zložky — Vzťah medzi kombinovanou nomenklatúrou a harmonizovaným systémom)

25.8.2014   
            
            
               SK
            
            
               Úradný vestník Európskej únie
            
            
               C 282/14
            
         Rozsudok Súdneho dvora (šiesta komora) z 12. júna 2014 (návrh na začatie prejudiciálneho konania, ktorý podal Аdministrativen săd Burgas – Bulharsko) – Lukoyl Neftohim Burgas AD/Načalnik na Mitničeski punkt Pristanište Burgas Centar pri Mitnica Burgas
   (Vec C-330/13) (1)
   
   ((Návrh na začatie prejudiciálneho konania - Spoločný colný sadzobník - Kombinovaná nomenklatúra - Zaradenie tovarov - Tovar opísaný ako „ťažký olej, mazací olej alebo iný olej určený na špecifické spracovanie“ - Položky 2707 a 2710 - Aromatické zložky a nearomatické zložky - Vzťah medzi kombinovanou nomenklatúrou a harmonizovaným systémom))
   2014/C 282/19
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Аdministrativen săd Burgas
   
      Účastníci konania pred vnútroštátnym súdom
   
   
      Žalobca: Lukoyl Neftohim Burgas AD
   
      Žalovaný: Načalnik na Mitničeski punkt Pristanište Burgas Centar pri Mitnica Burgas
   
      Výrok rozsudku
   
   
               1.
            
            
               Kritérium, ktoré sa musí zohľadniť na účely zaradenia výrobku s takými vlastnosťami, ako má výrobok dotknutý vo veci samej, do položky 2707 alebo do položky 2710 kombinovanej nomenklatúry obsiahnutej v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením Komisie (ES) č. 1006/2011 z 27. septembra 2011, je hmotnostný obsah aromatických zložiek vo vzťahu k nearomatickým zložkám.
            
         
               2.
            
            
               Pojem „aromatické zložky“ uvedený v kapitole 27 kombinovanej nomenklatúry obsiahnutej v prílohe I nariadenia č. 2658/87, zmeneného a doplneného nariadením č. 1006/2011, sa musí vykladať širšie než pojem „aromatické uhľovodíky“.
            
         
               3.
            
            
               V zásade prináleží vnútroštátnym súdom, aby určili, ktorá metóda je najvhodnejšia na účely určenia obsahu aromatických zložiek v dotknutom výrobku na účely jeho zaradenia do položky 2707 alebo do položky 2710 kombinovanej nomenklatúry obsiahnutej v prílohe I nariadenia č. 2658/87, zmeneného a doplneného nariadením č. 1006/2011.
            
         
               4.
            
            
               Bod 1 vysvetliviek kombinovanej nomenklatúry obsiahnutej v prílohe I nariadenia č. 2658/87, zmeneného a doplneného nariadením č. 1006/2011, vzťahujúci sa k podpoložkám 2707 99 91 a 2707 99 99 tejto kombinovanej nomenklatúry sa má vykladať ako netaxatívny, takže výrobok, ktorý patrí do položky 2707 uvedenej kombinovanej nomenklatúry, avšak nemožno ho zaradiť do nijakej konkrétnej podpoložky, sa musí zaradiť do podpoložky 2707 99 99 tejto kombinovanej nomenklatúry.
            
         
      (1)  Ú. v. EÚ C 245, 24.8.2013.